《送王太史子难赴南少司成三首 其三》
明代·尹台

騕袅垂新羁，蟾蜍拭旧砚。我力疲盐车，君子富衮线。

同籍金闺疲，相将媚柔翰。每诵代言作，令我私惭汗。

明当践皋比，经笥抱残卷。河饮渴知满，战胜癯岂愞。

愤悱得所开，譬物滋雨涣。縆尔朱瑟音，遗彼听者叹。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。